PROIECTUL ZILEI DE ACTIVITĂȚI TRANSDISCIPLINARE 
Școala fără manuale: Să înțelegem mai bine lumea din jur, să devenim mai buni 
• Clasa: a III-a 
• Data: 
• Orarul zilei: 1) Limba română; 2) Matematică; 3) Educația moral-spirituală; 4) Educația muzicală;
• Conținutul generic: Educație antreprenorială
• Subiectul tematic: Excursie la brutăria din localitate
• Produsul activităților: Buletin informativ
• Unități de competențe: 
- Limba română: 
1.5. Receptarea de mesaje orale în contexte variate de comunicare.
2.7. Exprimarea opiniei/opiniilor în anumite situații de comunicare cu ajutorul informațiilor cumulate.
3.5. Exprimarea gândurilor, emoțiilor și a sentimentelor față de mesajul unui text citit sau a unor secvențe textuale.
- Matematica:
3.6. Explorarea unor modalități elementare de organizare și clasificare a datelor în scheme și tabele.
3.7. Investigarea unor situații-problemă din cotidian, care solicită aplicarea operațiilor și a metodelor învățate.
- Educația moral-spirituală: 
3.1. Aprecierea unor situații de viață în baza normelor din sfera valorilor moral-spirituale.
4.3. Abordarea atitudinilor  cooperante cu cei din jur.
- Educația muzicală:
2.2. Descrierea impresiilor personale față de melodiile celebre audiate în interpretare vocală/instrumentală/orchestră.
• Obiectivele activității: 
La finalul activității, elevul va demonstra că este capabil: 
O1: să exprime emoții, sentimente, atitudini, idei referitoare la persoanele care activează în domeniul dat;
O2: să valorifice informații noi, despre pâine, obținute din diverse surse;
O3: să descrie în cuvinte proprii care este importanța pâinii pentru om;
O4: să manifeste curiozitate și disponibilitate pentru confecționarea hulubașului din aluat:
O5: să exprime emoții, sentimente, atitudini, concluzii referitoare la experiența trăită în activitate, integrând în mod creativ achizițiile personale de ordin cognitiv, acțional, afectiv.
• Strategii didactice: 
1. forme: frontal; individual; în grup
1. metode, tehnici și procedee didactice:  excursia didactică, discuția dirijată, povestirea, observarea dirijată, explorarea, studiul de caz; problematizarea; jocul didactic; lucrarea practică; 
1. mijloace: fișe de lucru în grup, creioane colorate,  carton, clei, foarfece, carioci, 
• Strategii de ECD: evaluare formativă interactivă; autoevaluare. 
• Durata totală a activității: 08:00 – 12:05 (pauze de 15 și 10 minute)    
• Durata activității didactice: 4 × 45 min. 
• Locația: brutăria din localitate, sala de clasă
Bibliografie: 
· Curriculum național. Învățământul primar. Chișinău: Lyceum, 2018; 
· Ghid de implementare a curriculumului pentru învățământul primar. Chișinău: Lyceum, 2018.

SCHIȚA DEMERSULUI TRANSDISCIPLINAR: Excursie didactică

1. Organizarea clasei. Salutul clasei. Organizarea unui joc pentru formare grupurilor. 
2. Organizarea activității de învățare.
Anunțarea obiectivelor;
Formarea grupurilor de lucru (5 grupuri mixte)
Prezentarea sarcinilor de lucru pentru fiecare grup.
Anunțarea produsului activității. 
3. Prezentarea experienței concrete.
Poezia „ Pâinea” ​de Leonida Lari
Să nu arunci, copile,
Pâinica jos nicicând
Căci undeva, departe,
Plânge un copil flămând.

Şi cată-un colţ de pâine
Prin urne-nfrigurat,
Şi dacă n-o găseşte
Adoarme-nlăcrimat.

Şi-n somn ce i se-arată,
Tu să-ţi închipui, poţi?
Pământul ca o pâine
Ce-ajunge pentru toţi.
· Se inițiază o convorbire referitoare la importanța pâinii în viața omului.
· Printr-un asalt de idei, se evocă informațiile pe care le dețin elevii despre pâine.
4. Prezentarea sarcinilor pentru fiecare grup. 
I grup: Vor descrie drumul pâinii, de la bobul de grâu la pâine
II grup: Vor solicita informații referitor la angajații din brutărie
III grup: Tipuri de pâine care se coc în brutărie
IV grup: Procesul de fabricare a pâinii
V grup:  Galerie foto
Fiecare grup eleborează un plan de acumulare a informației.
5. Deplasarea  la brutărie 
6. Întâlnire cu reprezentantul brutăriei
Discuție dirijată refritor la activitatea brutăriei. Procesul de fabricare a pâinii.
Regulile de securitate în brutărie.
Desfășurarea excursiei prin brutărie.
7. Activitate  practică: ghidați de un brutar elevii vor modela din aluat hulubașul
8. Interpretarea cântecului „ Hulubul păcii”
S-a deschis fereastra, ca o rană veche
Mama ne aşteaptă, nopţi întregi de veghe
Să venim acasă, şi măcar odată
Să mai stăm la masă, aşezaţi grămadă.

Pe deasupra porţii, înfloresc salcâmii
Şi în miezul nopţii amiroase-a pâine
Rumenă şi caldă, mama noastră coace
Din făină albă un hulub de pace.

Şi î-i zice du-te, prin străini departe
De-mi păzeşte puii, de război şi moarte
Să le meargă-n toate, toate să le iasă
Şi de-o fi să poată, să mai vină acasă.

Şi hulubul zboară, alb ca dorul mamei
Pe la toţi coboară, şi pe toţi ne cheamă
Poate că s-or face, pace-n toată lumea
Dacă mama-şi coace sâmbăta hulubii.
 9. Activitate practică: elevii vor ajuta la distibuirea pâinii în lăzi, conform fișei de comandă (tipul de pâine, cantitatea, prețul, costul).
10. Pauză: copii sunt serviți cu hulubași.
11. Încheierea excursiei. 
12. Elaborarea și prezentarea produsului final.  (în sala de clasă)
Fiecare grup de elevi,  pe foi de formatul A4, vor completa cu informațiile achiziționate, creativ, cu implicarea tuturor membrilor. 
Utilizând informațiile prezentate de fiecare grup, fotografiile, elevii vor pregăti Buletinul informativ. Câte un membru din fiecare grup prezintă informațiile care au fost expuse în Buletinul informativ.
Se propune să prezinte produsul realizat colegilor din clasele paralele.
13. Autoaprecierea, reflecția

